bavarian-nlp/barwiki-20250901 huggingface dataset:
Nigglodog

Da Nigglodog, aa Nikolaustag, is a Festdog im boarischn Brauchdum. Da Dog vom hl. Nikolaus is da 6. Dezemba. Am Omd vom Nigglodog und am Dog sejm griagn vor oim de Kinda kloane Gschenke und wean vom Nigglo bsuacht.
Ea lest oft aus am goidnan Buach vor, wos de Kinda Guads und Schlechts gmocht hom und lobt und mahnt. Nacha schenkta eana Apfal, Nussn, Lebkuachal und Schoklad aus seim Sock. Begleidd wead a oft vom Krampal oda vo de Buttnmandl mit Besn, Kettn und Buttn.
Uasprung.
Es Nigglobrauchdum hod vor oim zwoa Wuazln:
Kindaliadl.
&lt;poem&gt;
Heiliga Nikolaus, du brava Mo,
i sing da a Liadl, so guad wia i ko,
i sing da a Liadl, so guad wia i ko.
Host in dein Sackal drin
Apfal und Kean,
vui Nussn und Feign,
mei, de mog i gean!
Sog za dein Krampal glei,
bin no so kloa,
ea deaf mi fei jo ned
in Sock einidoa!
&lt;/poem&gt;
Hedvig Charlotta Nordenflycht

Hedvig Charlotta Nordenflycht (* 28. Novemba 1718 z Stockholm; † 29. Juni 1763 Lugnet ba Schloss Skokloster) wor a bedeitende schwedische Dichdarin, Feministin und Salon-Madame.
Ia Voda wor da Beamte Anders Andersson Nordbohm, wo ois "Nordenflycht" godlt worn is, ia Muada de Christina Rosin. Wei da Untarichtgegnstand vo Deandln za dea Zeid oba vor oim Hausorbat wor, hod se vui glesn und si vor oim in Theologie, Philosophie, Latein und Germanistik sejm weidabuidd.
Anno 1753 is se in de literarische Akademie "Tankebyggarorden" ("Ordn vo de Gedanknweaka") gwejd worn. Se is a fiarends Mitglied vo da Akademie worn und hod do de Roin vo da Salon-Madame gspuit. Ia Akademie-Nama wor "Uranie".
Es wead teiweis ognumm, dass de Nordenflycht an de Foign vo an Freidoudvasuach gstorm is, wo vo iare Freind obgstrittn worn is. De Nordenflycht wor jednfois a recht melancholische Dichdarin, hod iban Freidoud gschriebm und is kuaz noch Bekanntwean vo iare letztn tragischn Valiabtheid in en 20 Joar jingan Dichda Johan Fischerström gstorm. Dea Liab hod se 1762 es Gedicht "Över en hyacint" ("Iba a Hyazinthn") gwidmet.
De Nordenflycht wor oane vo de easchtn 6 Fraun, wo in de Nationale Schwedische Portrait-Galerie af Schloss Gripsholm afgnumma worn is; zamma mit da Brigitta vo Schweden, da Vendela Skytte, da Barbro Stigsdotter (Svinhufvud), da Sophia Rosenhane und da Sophia Elisabet Brenner.
Beispui.
&lt;poem&gt;
Schlof sanft in deina finstan Gruft,
Du sejga Staub, vo mia etz gschiedn!
Dei Geist hod do drin Himmesluft
Und en do so vamisstn Friedn.
In siassa Ruah konst dodan liagn,
Nua an ganz kloanan Spoit loss offa.
I wui af Erdn nix mea hoffa,
Ois mi glei an dei Seitn schmiagn.
&lt;/poem&gt;
Kronen Zeitung

De Kronen Zeitung, kuaz Krone gnennd, is de auflognsteakste östareichische Boulevardzeidung.
De Kronen Zeitung gibts – mit ana Untabrechung – scho seit 1900. Da Nauman kummt vau dohea, weu des Abo in da Kaisazeit a Krone kosdt hod. Seit 1968 is de Kronen Zeidung de grässte Zeidung vau Östareich.
Gschicht.
De Gschicht vo da Krone gliedat si in zwa Obschnitt:
Viktor Gernot

Da Viktor Gernot, geborn ois "Gernot Jedlička", (* 18. Jenna 1965 in Enns) is a estareichischa Künstla, Kabarettist, Schauspuia, Stimmenimitator, Fernsehmoderator und Sänga. Sei Künstlernama hod er inzwischn zu seim gsetzlichn Nama g'ändat.
Schloss Gripsholm

Schloss Gripsholme (schwedisch: Gripsholms slott, Mariefred) is a Schloss z Mariefred, Södermanland, in Schweden. Es guit ois oans vo de berihmtasdn historischn Bautn vo Schweden.
Gripshol liagt ban See Mälaren rund 60 km westle vo Stockholm.
Im boarischn Sprochramm is vor oim duachn Roman "Schloß Gripsholm" vom Kurt Tucholsky bekannt.
Kittsee

Kittsee is a Moaktgmoa mit Eihwohnan (Staund ) im Beziak Neisiedl am See im Burgenland in Östareich. Da slowakische Naum vau da Gmoa is "Kopčany", da ungarische "Köpcsény", da krowodische "Gijeca".
Kittsee liegt direkt aun da Grenz zua Slowakei bei Pressburg (Bratislava). De uaspringliche Gmoa woa grässa und is bis ins heitige Stootsgebiet vau da Slowakei gaunga. Da slowakische Teu gheat heit zum 5. Beziak vo Pressburg "Petržalka" und haast do Kopčany.
Gschicht.
Kittsee hod, so wias gaunze Burgenland, bis 1920/1921 zu Ungarn (Deitsch-Westungarn) gheat.
Jidisches Kittsee.
Kittsee hod zu de burgenländischn Siemgmoana gheat. Anno 1938 is de jidische Gmeinde vau de Nationalsozialistn zasteat wuan. De jidischn Bewauna vau Kittsee san vau da SA in da Nocht aus eanare Haisln ghoit und auf ana Saundinsl in da Donau ausgsetzt wuan. Vau de Tschechoslowakn gfundn, sans glei noch Ungarn obgschom wuan. Vau de Ungarn sans daun noch Österreich zruck brocht wuan. Zum Glick haum olle Kittseea Judn noch dera längan Irrfoat emigrian kena.
Meta iwa da Adria

Meta iwa Adria (M. i. A.) oda dt.: (Meter über Adria) (m ü. A.) is a Aungob vau da Hächn iwan Meearespiagl. Es beziagt si auf'n mittlan Peglstaund vau da Adria am "Molo Sartorio" vau Triest.
De Aungob wiad bis heit vau Östareich und de jugoslawischn Nochfoigestootn vawendt.
Kobaschdoaf

Kobaschdoaf, aumtlich Kobersdorf (ungarisch: "Kabold", krowodisch: "Kobrštof"), is a Moaktgmeinde mit Einwohnan (Staund ) im Burgenland im Beziak Obapuindoaf in Östareich.
Gschicht.
In Kobaschdoaf hods seit 1526 a jidische Gmoa gem, de wos vau Flichtling aus Edenburg grindt wuan is. Kobaschdoaf hod zu de jidischn Siemgmoana vaum Burgenland gheat. De letztn Judn vau Kobaschdoaf san 1938 vau de Nationalsozialistn vatriem wuan.
De Synagogn vau Kobaschdoaf (vau 1860) is de anzige vau de Siemgmoana, de wos no dahoidn is. Seit da Restauriarung gibts do Gedenkvaaunstoitungen.
Eadkunde.
De Gmoa liegt im Mittlbuagnlaund am Fuaß vom Paulibeag, an ehemoling Vuikan.
Ortsteule san:
Buglgraxn

A Buglgraxn oda Bucklkraxn (boarisch-deitsch "Buckelkraxe"), is a Tragl, wo am Ruckn trogn wead. A gflochtane Buglgraxn, nennd ma aa Kirm (boarisch-deitsch: "Kürbe"). Des is quasi a Zega, wo am Bugl drogn wead. Des wor aa de klassische Buglgraxn.
Buglgraxn worn friaa a lebmswichtigs Transportmiddl: In da Landwiatschoft, am Bau, fia Hausiara (Buglkrama) usw. Heit wean Buglgraxn no fia Spezialafgobm vawendt: ois Bugltragl fias Beagsteign und fia Wandarunga oda fias Militea und de Feiawea.
Reensoat.
„Wem Bucklkraxn nehman“ (Wean) hoaßt, oan "huckepack" drogn.
Holocaust

Ois Holocaust (vo griach.: , "holókauston", „voistendi vabrennd“) oda Shoah (hebräisch: הַשּׁוֹאָה, "ha'Schoah"‚ es Unhei‘ oda: ‚de Katastrophm‘) wead da Vejkamoad on 5,6 bis 6,3 Milliona Menschn gnennt, wo im Deitschn Reich in da Zeid vom Nationaisozialismus ois Judn definiat worn san.
Holocaust (Opfa)

Holocaust (vom griachischn Adjektiv , "holókauston"‚ voistendi vabrennt) wor in da Antike da Nama vo am spezifischn Brandopfa, wo Viecha komplett vabrennt worn san. Wia de hebräische Bibl ins griachische ibasetzt worn is (Septuaginta), hom de Ibasetza in griachischn Begriff vawendd, um s Brandopfa im Oidn Israel z ibasetzn. De Latinisiarung holocaustum is so mit de Biblibasetzunga zeascht ins Franzesische ("le holocauste") und Englische ("the holocaust") kema und vo do aus ins Boarische. Seit eppa 1960 is da Begriff "Holocaust" in da USA und seit 1978 aa in Eiropa zan Haptbegriff fian Vejkamoad an de eiropäischn Judn duach de Nationalsozialistn worn.
Georg Bydlinski

Da Georg Bydlinski (* 30. Mai 1956 in Graz) is a österreichischa Schriftstöla.
Lebm.
Georg Bydlinski is ois Sohn vom Rechtswissenschoftla Franz Bydlinski in da Steiermork, im Rheinland und in da Umgebung von Wean aufgwochsn. Sei jingera Bruada is da Kabarettist Mini Bydlinski. Er hot Anglistik und Religionspädagogik aun da Universität Wean studiat und hot sein Studium 1981 mitm Magistergrad ogschlossn. Seit 1982 lebt er ois freia Schriftstöla in Mödling. 1990 hot a am Ingeborg-Bachmann-Wettbewerb in Klagenfurt teugnumma.
Georg Bydlinski is Vafossa vo Romanen und Kinderbiachan und Gedichten. Danem is a ois Aussageba vo Anthologien und ois Iwasetza tätig.
Georg Bydlinski is Mitglied von da "IG Autorinnen Autoren", von da "Grazer Autorenversammlung", vom "Österreichischen Schriftstellerverband", vom "Literaturkreises Podium" und vom "Friedrich-Bödecker-Kreis Hannover".
Musikalisch orbeit er seit 2013 mitn Produzentn Thomas Raber zaum.
Krampus

Da Krampus, aa Krampal oda Krampai is a Schrecknsgstoit im Adventsbrauchtum in Middleiropa. Oft keman de Krampal in Begleitung vom Niklo ois Gruppn (= "Pass").
Wearend da Niklo de Kinda bschenkt, weans vo de Krampal ogstroft.
Dreidl

A Dreidl (jidd. דרײדל, "dreidl", "draydl" YIVO; , "sevivon") oda Dreidel is a Drahdiwaberl mit via Seitn, mit dem vau jidischn Kindan in Eiropa oft gspüd wuan is. Dafia hods im Jiddischn vaschiedane Naumen gem, beispüsweis im Baltikum "Trendl" oda "Schtein", in Ungarn "Trenderl", in Wolhynia (Noad-West Ukraine) "Draydl". Des Dreidl-Spü wiad heit vau jidischn Kindan auf da gaunzn Wöd traditionö aun Chanukka ("Liachtafest") gspüd. Z gwina gibts do Siassigkeidn.
Da Legendn noch is des Spü im 2. Jh. v. Kr. in Israel entstaundn, in Wiaklichkeit staumds owa vau an beliabtn deitschn Kindaspü ("Toton") ausm 16. Joahundat ob, des wos wiedarum vau an remischen Wiafespü heakummt.
Des Dreidl-Spü.
Des Spü gäht im Prinzip wia Wiafen. Jeda Spüla draht obwexlnd in Dreidl. De Seitn wos noch om zagt zöhd.
Antigone (Sophokles)

Antigone (griach. "Ἀντιγόνη", " ") is de dramatische Beorwatung vum Antigone-Mythos duachn Sophokles (um 442 v. Kr.). Es is da zwoate Tei vo da „Thebanischn Trilogie“, zu dea aa no Kini Edipus und Edipus auf Kolonos ghean.
Seit domois is da Stoff vo vaschiedanen Dramatikan beorwat worn (Aischylos, Euripides, Xenokles, Meletos, Seneca und so weida). Da Edipus vom Sophokles sticht dabei heavoa ois gonz bsundas Weak vo da Wejdliteratur.
Inhoid.
Da neie Kini vu Theben, da Kreon, a Bruada vo da Iokaste und daduach da Onkl von da Antigone und iarane Brüada, ealosst a Vabot an Polyneikes z bestottn, wei a s Voddaland varodn hod. De Antigone hoid si owa ned on des Vabod und foigt iam Gewissn. Si mocht de voagschribanen Rituale und eameglicht ian Bruada so an Einzug in an Hades. Vo am Wächta wead si schliassli varodn. Da Kreon vauateit de Antigone zan Dod duach lebendi Begromwean, obwoi se de zuakimftige Braut vo seim Buam Haimon is. Antigone, Haimon und de Frau vum Kreon (Eurydike) begengan deszweng nocheinanda an Freidod.
Stammbaam vum Antigone.
 Agenor - Telephassa
 Kadmos - Harmonia
 Polydoros
 | Menoikeus
 Labdakos _________|__________
 Laios - Iokaste Kreon
 Edipus - Iokaste
 ___|______________________________
 Eteokles Polyneikes Antigone Ismene
Draha (Danz)

Da Draha is a typischa boarischa Runddanz, den wos ois Poordanz in vui vaschiednan Variantn gibt. Draha-Figurn keman aa in andan Danz fia.
Vor oim ko ma zwoa Artn vom Draha untascheidn: in Zwoaschrittdraha und in Dreischrittdraha. Des Hiatamadl und da Woidjaga san Beispui fia Zwoaschrittdraha. De fränkischn Kirwa-Danz san Dreischrittdraha.
Palina Rojinski

Palina Rojinski (* 21. April 1985 z Sankt Petersburg) is a deitsche Moderatorin und Schauspuiarin vo jidisch-russischa Heakumft. Bekannt worn is s ois Moderatorin ("MTV-Home") und Weabeikone vo MTV ("MTV Entertainment").
Lebm.
De Rojinski is 1991, im Oita vo sechs Joar, mit ian Ejtan und iara Schwester vo Sankt Petersburg af Berlin zogn. Se is zwoamoi deitsche Juniorn-Moastarin in rhytmischa Sportgymnastik worn. Z Berlin studiats zua Zeit an da Humboldt-Uni Literatua und Gschicht.
Vo 2009 bis 2011 wor de Rojinski jedn Freida ba "MTV Home" zan segn. Dazua hods in Weabespots und Musivids mitgspuid. Im Fuim "Männerherzen" hods de Roin vo da Sengarin "Sabrina" gspuit. In da Fortsetzung vonim Fuim spuids in ana andan Roin aa wieda mit. Dazua tritts imma wieda untam Nama „Palina Power“ ois DJ af.
Seit 2011 moderiat de Rojinski ba VIVA de Sendunga "VIVA Top 100", "Retro Charts", "VIVA Liederladen Top 20" und "VIVAPEDIA". Af "ZDFneo" wiakts "neoParadise" (a MTV Home Nochfoigesendung). Seit Septemba 2012 hods af "ZDFneo" a oagne Sendung, in "Zirkus Rojinski".
Renminbi

Da Renminbi is de Wearung vu Kina. A Yuán is 10 Jiǎo und dös san 100 Fēn. S giabt Scheine im Weart vu 100, 50, 20, 10, 5, 2 und Juan, 5, 2 und 1 Jiao und 5, 2 und 1 Fen. Münzn giabts zu 1 Yuan, 5 und 1 Jiao und 5, 2 und 1 Fen. De Fen-Banknotn san allerdings fast verschwunda.
De internationale Obkiazung noch ISO 4217 is CNY, in China werd RMB vawendt, des Symboi is ¥. De Oaheitn vo da Wearung san "Yuán" (, formell: ), "Jiǎo" () und "Fēn" (). A Yuan is 10 Jiao bzw. 100 Fen.
Im Westen werd de Wearung oft aa Yuan gnennt.
Städt in Poin

Des is a Listn vo de Städt in Poin.
1: Nama zwischn 1915 und 1945
2: Vaeinigung vo Ruda und Nowy Bytom (Friedenshütte) 1959
3: Vaeinigung vo Siemianowice (Siemianowitz) und Huta Laura (Laurahütte) 1924
Städt in Östareich

Des is a Listn vo de Städt in Östareich.
Städt in Östareich.
Gmoana mid mindastns 10.000 Eihwohnan.
Landeshauptstädt san mit am * gkennzeichnet. (Z = Zensus, F = Foatschreibung)
Städt (Gmoana mit Stodrecht).
Städt je Bundeslond: Burgenland: 13, Kärnten: 17, Niederösterreich: 76, Oberösterreich: 32, Soizburg: 11, Steiermark: 35, Tirol: 11, Vorarlberg: 5, Wean: 1.
1nur Drosendorf erhielt das Stadtrecht 
2sind als Statutarstädte keinem Bezirk zugeordnet
3"Titularstadt" seit 1352
4Erneuerung des Stadtrechts
Jasnitz

Jasnitz is a Ortstei va da Gmoa Ollahalign ("Allerheiligen") im Miaztoi, in da Steiamoark in Österreich. Da Ort hod 241 Eihwohna.
Ibaregional bekannt is Jasnitz zwegn sein Sauabrunn. Im Wossa wead a heisame Wiakung zuagschriebm, es hod frisch vo da Quejn nua 7 Grad Celsius und guit ois bsundas rein. Es Wossa vom Jasnitz-Brunn kost nix, jeda ko sovui dringa und mitnehma wiara wui.
Jasnitz hod aa a Feiawea, mearare Gostheisa und an Fuaßboiplotz.
Wartburg

Die Wartburg is a Buag z Eisenach in Thüringen und guit ois oane vo de bedeitendstn Buagn vo Middleiropa. Se is um 1067 grindd worn und gheat seit 1999 zum Wejdkuituaeabe. Da Nama kimmt vo "Warte", "Wochtuam", moant oiso "Wochbuag" bzw. "Wochtabuag". De heitige Wartburg is im 19. Joarhundat praktisch komplett nei baut worn; nua a poar oide Bautei san mitintegriat worn.
Da Martin Luther hod si 1521/22 do ois „Junker Jörg“ vasteckt und und hod in dera Zeit es Neie Testament ins Deitsche ibasetzt. Da Goethe wor oft af da Buag.
Am 18. Oktoba 1817 hod af da Wartburg es easchte Wartburgfest, es Buaschnschoftstreffn vo de deitschn Studentn stottgfundn. Es zwoate Wartburgfest is im Revolutionsjoar 1848 do gwen. De Vabindungn des Wingoifs dreffa si seit 1850 olle zwoa Joare in da Woch noch Pfingsdn, seit 1951 zua Christi Himmelfahrt zum Wartburgfest des Wingoif. 's findet seit 1991 wieda in Eisnach stod, zum Teil auf da Wartburg. Davo obzugrenzen ist des Fest da Deitschn Burschenschoft, des in zeidlicha Nähe ebenfois in Eisnach stodfindet.
Dili

Dili is de Hauptstod vo Osttimor.
Eadkunde.
Dili is de Hauptstod vo Distrikt Dili, von dem a de ländliche Subdistrikt Metinaro und die Insln Atauro oa Teil is. De andern Subdistrikte von Dili san Cristo Rei (Ost-Dili), Dom Aleixo (West-Dili), Nain Feto (Ost-Dili) und Vera Cruz (Zentral-Dili). 18 der 26 „Sucos“, in dena sich unterteiln san als „urban“ klassifiziert. Chef is a Distriktsadministrator, de voi da Regierung vo Osttimor eingesteallt wird.
Bevejkarung.
Die Stod selbst hod 193.563 Eihwohna, mit de Vorort san es soga 234.331. D'ollergreßte Mehrheit is katholisch, es gibt no o paar Muslim und Animistn.
Gschicht.
Da Portugiesn hoam die Stod 1520 gegrindet und draus 1769 de Hauptstod von dera Kolonie Portugiesisch-Timor gmacht. Im Zwoaten Wejdkriag hams de Japana 1942 bsetzt. 1975 san de Portugiesn weg und de Timoresn ham Dili zu dera Hauptstod der Republik Osttimor gmacht, do nur a wenga Tag späta san die Indonesia eine und ham des Land 24 Jiar bsetzt. 1999 hoat de UNO damit Schluß gmacht. Eascht seit 2002 san die Timoresn wieda unabhängig. 2006 hoat es nomal Unruhn gem, wo 37 Menschn starbn.
Eisenach

Eisenach is a Stod in Thüringen. Se gheat za de Lutherstädd und is seit 1998 a kroasfreie Stod. Eisenach is es Zentrum vo Westthüringen und Nordosthessn. Es liagt am Nordrand vom Thüringer Woid an da Hörsel.
Berihmt is Eisenach vor oim zwegn da Wartburg, de wo zan Wejdeabe gheat. Do hod da Luther des Neie Testament ins Deitsche ibasetzt und do hod es Wartburgfest stoddgfundn. Aussadem is da Komponist Johann Sebastian Bach 1685 z Eisenach geborn.
Hildegard vo Bingen

Hildegard von Bingen (* 1098 z Bermersheim (Taufkira) oda z Niederhosenbach); † 17. Septemba 1179 im "Klosta Rupertsberg" ba Bingen am Rhein) wor a benediktinische Klostaschwesta, a Komponistin, a Mystikarin, a Dichdarin und a Universalgeleate. Vor oim iare medizinischn Schriftn hom bis heit an bedeitandn Einfluss und wean zua Zeit vo da Uni Wiazburg systematisch ausgweatet.
Germaej

A Germaej (aeso "Germaul") is a -n- aufgrissns Maej oda a Gsichd mid am soechan. Maestns werd s aufgfassd aes Zaechn vo Gier oda Blanga. „Es Germaela“ kann ma hörn, wenn Kinda gschimpfd wernd, waes ganz giere um an Ofa umastengand oda voej Blanga um an Tisch umasitznd und s Essn nimma dawoatn kinnand. Germaej kann aba aa -r- aa -r- a Schimpfwoat sae(n fia -r- a Kind, des wo mid offnem Maej dastehd wia -r- a Maejaff.
S Germaej begegnd aa in da Kunst: aes a stoanas Gfrieß in da Neptun-Groddn im Park vom Schloss Hellbrunn in Saezbuag, des wia s Maej offa had und an Bleschl aussahoedd und d Augn vodraht.
Etymologisch ghead s Germaej zum althochdaetschn Adjektiv "ger" ("gierig, verlangend") und zum Verb "geren" ("begehren, verlangen"). Im Weatabuach vo de Grimm gibt s a Substantiv "GER (f) verlangen, begierde" und an Hiwaes auf a middlhochdaetschs "ger" mit da glaechn Bedaetung.
Warte

Unta Warte oda Wartn vasteht ma heit vor oim an Aussichtspunkt, an Oat wo ma an guadn Ibablick iba de Umgebung hod. Oft is damit a Tuam af ana Eahebung gmoant. Des entspricht aa da uaspringlichn Bedeitung vom oidboarischn Verb "warta" 'ausschaun'/'Ausschau hoidn'.
Militearisch gsegn, wor a Wartn friaa a Tuam in da aissan Weaolog vo ana Stod oda Festung, a Beobochtungspostn vo dem aus ma an guadn Ibablick afn Gegna ghobt hot. Heit gibts Wartn in vaschiednan Bereichen: ois Aussichtstuam, Steanwartn, Voglwartn, Sitzwartn (vo Viechan) oda ois Wedawartn beispuisweis.
Sint-Truiden

Sint-Truiden (Limburgisch: Sintruin, Franzesisch Saint-Trond), is a Stod im Sidn vo da bejgischn Provinz Limburg.
Stodgliederung.
De Stodtei san: Aalst, Brustem, Duras, Engelmanshoven, Gelinden, Gorsem, Groot-Gelmen, Halmaal, Kerkom-bij-Sint-Truiden, Ordingen, Runkelen, Velm, Wilderen, Zepperen
Gschicht.
Sint-Truiden is im Joa 693 grindt worn. Ogfangt hod ois mit an Klosta, wo da hl. Trudo auf an Higl (mittn in da heiting) Stod baut hod. Boid is ums Klosta a Siedlung entstondn, des wo duach de vuin Pilga schnej reich woan is.
Da Sengastreit af da Wartburg

Da Sengastreit af da Wartburg, aa Wartburgkriag oda Sengakriag af da Wartburg wor a scheinbora Wettkampf vo Minnesengan af da Wartburg, in Thüringen, anno 1207. In Wiaklichkeit is s oba a gwoxane Sammlung vo bedeitandn Singspruchdichtunga ausm 13. Joarhundat. Zua Wiadigung vo da literarischn Glanzzeit in Thüringen ummara 1200, hod ma in da Zruckschau berihmdn Minnesengan aus dera Zeit, wia in Wolfram von Eschenbach und in Walther vo da Vogelweide) und eafundanan Dichdan, wia in "Klingsor" (a Romanfigua ausm "Parzival" vom Wolfram) und in "Heinrich von Ofterdingen" Dialogstrophm vo am fiktivn Sengastreit in en Mund glegt.
A "Endfossung" vom Sengastreit gibts ned, es gibt vaschiedne Fossunga. De literarische Wiakung vo dera Sammlung wor so enorm, dass bis ins 15. Joarhundat eine, dro weidadichd worn is. Deswegn san aa Elemente vom Moastasang enthoidn.
Umgang

Umgang had erschdns die Bedaetung vom schriftdaetschn Woat: Bekanntschaft, Freundschaft, so das ma hean ka(n „Des is do fia di ko(a -n- Umgang ned“.
Die zwoate Bedaetung is Kirchliche Prozession, z. B. Bittumgang, Prangatagsumgang.
"Umgang geh(n" nennt ma de Betaeligung an a soechana Prozession. Recht bekannt is in Oedbayern no des Couplet vom Umganggeh. Es gehd iwa n Fronlaechnamsumgang z Minga, so in da Prinzregentnzaed. Wae aus aktuelle Anläss aussa oewae wieda naje hinddakinftige Strophan dazuagsunga wordn hand, ist des Liadl schliaßle sogoa vabotn gwen.
Schau aa.
Gspusi
Prangatag

Prangatag hoaßt ma aufm Doaf haed no an Fronlaechnamstag.
Wae de Haesa und Strassn sauwa heagricht und mit Blöeme und Birknraesa an de Wändt und voa de Tüan aussabutzt hand, wae aeso oesse glanzd und grad aso "prangd", had dadavo(n dersej Tag saen Nam 'griagt.
Da Hehpunkt an dem Tag is da kirchliche Umgang, bo dem a jeda und a jede, de wo auf si hoeddnd, miggengend und alle Voraene mit m Fahn dabae hand. Es is aeso ned grad a kirchliche, sonden aa -r- a wejdiche und persönlich-private Sejbstdorstejung - a grandioses Theatergschböj, wia ma s in Oedbayern hoed mag.
Vergonha

La vergonha (: [berˈɣuɲɔ, veʀˈguɲɔ], "Schand") is wos de Okzitana ad Poltik vo da franzesischn Regierung nennan, de wo de Sprecha vom so gnenndn "patois" ogeht (oiso de Dialekdt und Sprocha vo Mindaheidn in Frankreich), voaim de vom Okzitanischen ("langue d'oc").
De Politik vo da Vergonha soij bei de Sprecha bzw. dene eanan Ejtan a Gfuij vo Oblehung vaursocha, de Leid soijn se dofia schama, wanns im Ejtanhaus koa Franzesisch ned glernt hom bzw. gsprocha werd. Des soij iwa Diskriminiarung z. B. in da Schuij bassian, oba aa in de Meden hod ma des oiwei wieda gmerkt. Vergonha ko ma ois vasuachtn "Linguzid" seng, aiso an Vasuach a bstimmte Sproch durch stendigs oznepfa bragdisch auszumlescha. Heid werd des Phenomen oft aa no ois Tabuthema behandlt. Konkret hod de Politik katastrophale Auswirkunga fiad okzitanische Sproch ghobt: anno 1860, bevor franzesisch vapflichtade Undarrichtsproch worn is, hom meara wia 39% in Frankreich Okzitanisch gschbrocha, 36% in de 1920a, und blouß no 7% in 1993.
Andreas Hofer

Da Tirola Andreas Hofer hod glebt vo 1767 bis 1810 und woa a Bauansuhn, Gostwiat und Viechhendla und is beriamd wuan ois Freiheidskempfa in de napoleonischn Kriag. Daduach is a zan Tirola Voikshöödn wuan.
Im "Tirola Voiksaufstaund" vau 1809 hod da Hofer de Truppn vaum Napoleon dreimoi besiegt. 1810 is a owa varodn und in Mantua higricht wuan.
Vau de aan wiad da Hofer ois Nationäuhööd gfeiad, vau de aundan ois eazkatholischa, reaktionära Oipn-Taliban vateifed.
Im "MuseumPasseier" am Gebuatsort vom Hofer (Sandhof in St. Leonhard in Passeia) in Siidtirol wiad sei Lebm und Wiakn aus vaschiednan Perspektivn - aa kritisch - dorgstööt.
Haifa

Haifa ( Cheifa, Ḥayfā) is de gressde Stod vau Noadisrael und mit 272.181 Eihwohna (Stond: 2012) de drittgressde Stod in Israel, noch Jerusalem und Tel Aviv. De Stod gibts scho seit da Antikn, se is iwa 3000 Joa oid. Haifa güt ois de liberalste Stod vau Israel.
Haifa liegt aum Middlmeea, aum Obhaung vaum Beag Karmel. In da Stod liegt da gressde Seehofn vau Israel.
Gliedarung.
De Stod geht vau da Meeareshäh bis auf a Häh vau . Des bstimmd de Gliedarung vau Haifa.
De drei Ebenen vau Haifa san mit da Ubaun "Karmelit" vabundn. Es is de aanzige Ubaun vau Israel.
Sengswiadigkeitn.
De gresste Sengswiadigkeit vau da Stod is des Wödzentrum vau da Bahai-Religion, a UNESCO Wödeabe.
Im Zentrum vau peasischn Geatn - de Bahai-Religion is in Peasien entstaundn - liegt da Schrein vaum Bab, dea wos a Vualaifa vaum Religionsstifta Bahai gwen is. Da Schrein und de Geatn götn ois Woazeichn vau Haifa. und san aa de wichtigste Touristnattraktion.